**DĖL ROKIŠKIO RAJONO SENIŪNIJŲ TEIKIAMŲ KULTŪROS IR TURIZMO SRITYJE MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2019 m. rugsėjo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 8 straipsnio 1, 2, 3, 4, 5 punktais, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patvirtinti Rokiškio rajono seniūnijų teikiamų kultūros ir turizmo srityje mokamų paslaugų sąrašą ir įkainius nauja redakcija:

|  |  |  |  |
| --- | --- | --- | --- |
| **Paslaugos pavadinimas** | **Vnt.** | **Kaina (Eur.)** | **Pastabos** |
| 1 | 2 | 3 | 4 |
| **Seniūnijos organizuojami pramoginiai renginiai**  |  |  | Mokama paslauga teikiama tik uždarose patalpose, parduodant bilietus. |
| suaugusiems | 1 asmeniui | 2,00  |  |
| vaikams ir moksleiviams | 1 asmeniui | 1,00  |  |
| **Seniūnijos organizuojami nepramoginiai renginiai:** |  |  | Mokama paslauga teikiama tik uždarose patalpose, parduodant bilietus. |
| suaugusiems | 1 asmeniui | 1,50  |  |
| vaikams | 1 asmeniui | 0,50  |  |
| **Meno kolektyvų, turinčių kategoriją, spektakliai, koncertai:** | 1 valanda | 50,00 | Sudaroma paslaugų sutartis. Į kainą neįskaičiuota transporto paslauga. Valstybinių , Rokiškio miesto švenčių metu paslauga teikiama nemokamai. Teikiant paslaugą kultūrinių mainų principu, sudaroma paslaugų sutartis, nenurodant paslaugos kainos, bet sutartyje nurodant kitos šalies paslaugų suteikimo datą. |
| suaugusiems | 1 asmeniui | 3,00 | Šios paslaugos įkainis nurodomas bilieto kainai, kai nesudaroma paslaugų sutartis. |
| vaikams | 1 asmeniui | 2,00 | Šios paslaugos įkainis nurodomas bilieto kainai, kai nesudaroma paslaugų sutartis. |
| **Meno kolektyvų, neturinčių kategorijų, spektakliai, koncertai** | 1 valanda | 30,00 | Sudaroma paslaugų sutartis. Į kainą neįskaičiuota transporto paslauga. Valstybinių , Rokiškio miesto švenčių metu paslauga teikiama nemokamai. Teikiant paslaugą kultūrinių mainų principu, sudaroma paslaugų sutartis, nenurodant paslaugos kainos, bet sutartyje nurodant kitos šalies paslaugų datą. |
| suaugusiems | 1 asmeniui | 1,50 | Šios paslaugos įkainis nurodomas bilieto kainai, kai nesudaroma paslaugų sutartis. |
| vaikams | 1 asmeniui | 1,00 | Šios paslaugos įkainis nurodomas bilieto kainai, kai nesudaroma paslaugų sutartis. |
| **Šokių vakarai, diskotekos, vakaronės** | 1 asmeniui | 1,00 | Ši paslauga teikiama tik seniūnijos teritorijoje , uždarose patalpose, parduodant bilietus. |
| **Edukacinė- pažintinė programa, pristatant savo kraštą grupei turistų virš 4 asmenų:** | 1 valanda | 20,00 | Už kiekvieną papildomą valandą -3,00 Eur. Vienai valandai sudaroma paslaugų sutartis, o už papildomą valandą parduodamas bilietas. |
| su kulinariniu paveldu | 1 asmeniui | 3,00 | Kiekvienam asmeniui parduodamas bilietas. Esant galimybei iš anksto nustatyti programoje dalyvaujančių asmenų skaičių, už paslaugą galima atsiskaityti sudarant mokamų paslaugų sutartį. |
| **Teminės edukacinės programos pristatymas grupei turistų virš 4 asmenų** | 1 asmeniui | Suaugusiam -3,00;Vaikui – 2,00 | Sudaroma mokamų paslaugų sutartis arba parduodami bilietai. |

 Neįgaliesiems visoms teikiamoms paslaugoms taikoma 25 proc. nuolaida.

 2. Įpareigoti Rokiškio rajono savivaldybės administracijos direktorių patvirtinti teikiamų viešųjų paslaugų kultūros ir turizmo srityje tvarkos aprašą.

3. Pripažinti netekusiais galios Rokiškio rajono savivaldybės tarybos 2016 m. vasario 19 d. sprendimą Nr. TS-34 ,,Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo“ ir 2016 m. kovo 25 d. sprendimą Nr. TS -52 ,, Dėl Rokiškio rajono savivaldybės tarybos 2016 m. vasario 19 d. sprendimo Nr. TS – 34 ,, Dėl Rokiškio rajono seniūnijų teikiamų kultūros ir turizmo srityje mokamų paslaugų sąrašo ir įkainių patvirtinimo“ papildymo“.

Sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Janina Komkienė

**SPRENDIMO PROJEKTO ,, DĖL ROKIŠKIO RAJONO SENIŪNIJŲ TEIKIAMŲ KULTŪROS IR TURIZMO SRITYJE MOKAMŲ PASLAUGŲ SĄRAŠO IR ĮKAINIŲ PATVIRTINIMO“ AIŠKINAMASIS RAŠTAS**

**Tarybos sprendimo projekto tikslas** – patvirtinti Rokiškio rajono seniūnijų teikiamų kultūros ir turizmo srityje mokamų paslaugų sąrašą ir įkainius nauja redakcija.

**Šiuo metu esantis teisinis reglamentavimas.** Vietos savivaldos įstatymo 8 straipsnis (,,Viešųjų paslaugų teikimas“).

**Sprendimo projekto esmė.**

Praėjus trejiems metams nuo pirminio mokamų paslaugų sąrašo ir įkainių patvirtinimo ir atsižvelgiant į pateiktas vidaus audito seniūnijose rekomendacijas, paaiškėjo, kad sąrašas koreguotinas. Seniūnijos gali teikti viešąsias paslaugas, jeigu jos teritorijoje nėra kokios tai įstaigos teikiančios viešąsias paslaugas. Vietos savivaldos 8 straipsnyje pasakyta:

,,1. Savivaldybė yra atsakinga už viešųjų paslaugų teikimą gyventojams. Savivaldybės institucijos ir administracija viešųjų paslaugų neteikia, išskyrus šiame straipsnyje nustatytus atvejus. Jas teikia biudžetinės ir viešosios įstaigos, savivaldybės įmonės, akcinės bendrovės ir kiti subjektai.

2. Kai nėra viešųjų paslaugų teikėjo, savivaldybės tarybos sprendimu seniūnija gali pati teikti viešąsias paslaugas.

3. Teikdami savivaldybės gyventojams viešąsias paslaugas, jų teikėjai privalo vadovautis įstatymais, savivaldybės institucijų sprendimais ir kitais teisės aktais.

4. Viešosios paslaugos gyventojams teikiamos teisės aktų nustatyta tvarka atlygintinai ir neatlygintinai.

5. Savivaldybė turi užtikrinti, kad viešosiomis paslaugomis galėtų naudotis visi savivaldybės gyventojai ir kad šios paslaugos būtų teikiamos nuolat“.

Šiame savivaldybės tarybos sprendimo projekte numatomos paslaugos ir jų įkainiai, kurios bus teiktinos kultūros ir turizmo srityje priėmus šį sprendimą.

**Galimos pasekmės, priėmus siūlomą tarybos sprendimo projektą:**

**teigiamos** – įteisintos mokamos paslaugos ir įkainiai;

**neigiamos** – nėra.

**Kokia sprendimo nauda Rokiškio rajono gyventojams.** Gyventojai ir turistai galės teisėtai naudotis teikiamomis paslaugomis.

**Finansavimo šaltiniai ir lėšų poreikis.** Papildomos lėšos nereikalingos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyresn specialistė Janina Komkienė